2019. október 01. 13:24, kedd Szekeres Viktor Új előzetest kapott a magyar vámpírfilm, a Drakulics elvtárs

Újabb trailer érkezett a Drakulics elvtárshoz.



A Drakulics elvtárs (amihez most érkezett meg az új előzetes) rendezője és forgatókönyvírója, a nagyon jól sikerült Isteni műszakot is jegyző Bodzsár Márk volt, akinek munkáját – rendezői és dramaturg vonalon egyaránt – a színészként is ismert Jakab Juli segítette. A kiemelt szerepekben olyan színészeket láthatunk, mint Nagy Ervin, Nagy Zsolt, Walters Lili, valamint Bödőcs Tibor, Borbély Alexandra, Thuróczy Szabolcs, Balsai Móni, Rába Roland, Kerekes Éva, Znamenák István, Szűcs Nelli, Trill Zsolt, Nari Nguyen, Rezes Judit, Pálos Hanna.





A Filmalap Filmszakmai Döntőbizottsága összesen 463 millió forint támogatást szavazott meg a mozifilm gyártására. A film várható magyar premierje október 31-én lesz. A kérdés, hogy milyen korhatárral futhat a mozikban. Mint az előzetesen látható, egyelőre 16-os karikát előlegezett meg neki a forgalmazó, az InterCom.